ming030890/wiki-yue-high-quality huggingface dataset:
波斯尼亞戰爭

波斯尼亞戰爭係1992年波斯尼亞由南斯拉夫獨立後引發嘅戰爭，一路打到1995年。
波斯尼亞文

波斯尼亞文（bosanski）係波斯尼亞嘅官方語言，係塞爾維亞-克羅地亞文分支，有超過250萬人用。
波提且利

波提且利（Sandro Botticelli，1445年3月1號—1510年5月17號）係翡冷翠共和國文藝復興早期嘅畫家，出名嘅畫作有《春》、《維納斯誕生》、《三博士來朝》。
波斯地毯

波斯地毯（英文：Persian carpet；波斯文：فرش ايرانى‎，羅馬字係 farš-e irâni），又叫伊朗地毯，喺某嘅情況下被定義為由棉花、羊毛同絲綢編織而形成嘅珍貴紡織蓬鬆地布，被認為係伊朗嘅古老工業之一；並且，根據從過去嘅人身上恢復嘅手工藝品以及歷史學家、遊客同戰士嘅著作所暗示嘅，响伊朗編織唔同類型嘅地毯，作為一種手工藝，公共、農村同游牧藝術長期以來一直好受歡迎同祖先嘅激勵。

史
對世界上最古老嘅地毯（即 帕西鈤地毯）嘅質地同圖像嘅調查表明，地毯圖案與波斯波利斯嘅浮雕非常相似，好多研究人員認為尼種地毯係由中亞-帕提亞地區嘅人民編織嘅波斯地毯或波斯（大呼羅珊）。 巴哈熱彈地毯，可以追溯到薩珊王朝時期，也與 巴哈克榮同 巴哈卡莎 嘅名字有關，係眾所周知嘅地毯編織同古代伊朗設計同染色等周邊工業進化嘅另一個像徵，並被支離破碎並在阿拉伯入侵伊朗後被傳送到麥地那。
喺蒙古人嘅統治時期（公元 13 或 14 世紀），恰逢合贊汗統治時期，該行業喺風格同技術方面達到咗非常高嘅水平。 然而，伊朗古典地毯編織藝術最明顯嘅卓越之處，都被稱係波斯地毯嘅複興，據信發生喺薩法維國王嘅統治時期，尤其是沙阿塔赫馬塞布和沙阿阿巴斯。 喺那個陣時期，圓牌地毯取代咗當時被稱為具有蒙古和帖木兒圖案嘅地毯，除咗圓牌地毯之外，以動物或狩獵場為圖案嘅編織地毯也開始流行。
依家，大概有 3000 塊尼個時期遺留下來嘅地毯，被保存喺世界上最偉大嘅博物館或者個人收藏中。 總嘅來說，地毯嘅圖案同圖案代表了工匠或藝術家如何看待周圍嘅環境、氣候同自然； 而且，手工地毯嘅圖案同圖案有時會傳達代表當前文化、歷史、建築、氣候同編織時代嘅信息。
除咗尼個，伊朗地毯嘅幾何圖案有時暗示著詩句、古蘭經嘅詩句或蘇拉、傳奇或歷史故事或古蘭經嘅聖訓。
根據一些地毯專家同設計師嘅說法，地毯嘅圖案或紋理可以分為兩種截然不同嘅風格：鄉村風格（破碎或幾何圖案）同城市風格（彎曲或旋轉圖案）； 喺某些圖案中，尼兩種樣式結合喺一起形成了一種差唔多複合嘅樣式，稱為旋轉折斷圖案。
目前，伊朗最重要嘅工業產品係手工或手工編織嘅地毯同地毯，伊朗主要嘅地毯編織中心係大不里士、伊斯法罕、卡尚、克爾曼同馬什哈德等城市。
真正嘅波斯地毯係真正嘅寶藏。 來自伊朗嘅手工地毯越來越稀缺，大規模生產也影響了地毯行業，經驗豐富嘅打結工喺中東越來越少見。 工業打結地毯永遠達不到波斯地毯嘅質量。
波斯地毯來自伊朗，直到 1934 年才正式稱為波斯。數百年嘅傳統導致儘管國家名稱發生了變化，但地毯嘅名稱仍然保持不變。 世界上冇邊個地毯產區能夠好似伊朗噉有悠久嘅手工藝傳統。 地毯織工嘅技術同經驗體現喺地毯嘅精細度同耐用度上，喺世界範圍內享有盛譽。

概論
地毯嘅區別喺於它們嘅區域同打結密度。 非常精美嘅波斯地毯嘅著名出處包括納因、伊斯法罕同大不里士。 除了著名嘅地區，還有許多其他地區可能鮮為人知，但不一定質量低劣。 即使喺今天，尼些地區嘅每一個劇照都為其類型嘅地毯帶來了某種風格嘅特徵。 例如，來自 毛特 嘅地毯以其花園圖案或所謂嘅 黑拉提圖案而聞名。 大多數已經處理過波斯地毯嘅人都知道克爾曼、卡尚或比賈爾等地區。
喺日常語言中，東方地毯同波斯地毯通常被認為係相同嘅。 尼係由於波斯地毯嘅突出作用。 然而，“真正嘅”波斯人只來自伊朗。 東方地毯一詞應理解為通用術語，用於阿拉伯世界嘅所有地毯。 伊朗非常了解其傳統。 雖然過去童工喺手工藝中占主導地位，但如今有大量標籤可以抵消尼一點。

伊朗係中東最大嘅國家之一，連接東西方。 特別係喺早期，它通過絲綢之路連接到當時已知世界嘅兩端。 波斯地毯也係兩個文化區之間嘅橋樑，經常出現喺西方機構中。 正因如此，不僅傳統嘅圖案打結，而且喺世界大都市地區使用嘅現代設計也廣受歡迎。 儘管原油係當今最重要嘅經濟部門，但大多數人仍受僱於地毯生產。 然而，尼個比例正喺下降，因為年輕人越來越遠離耗時嘅傳統手工藝。
波斯尼亞文維基百科

波斯尼亞文維基百科係維基百科協作計劃嘅波斯尼亞文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過5萬篇文。
波斯富街

波斯富街（英文：Percival Street）係香港銅鑼灣一條馬路，由告士打道去到禮頓道。
格陵蘭海

格陵蘭海（丹麥文：Grønlandshavet）係北大西洋同北冰洋之間嘅海域，東面係冷岸群島同巴倫支海，西面係格陵蘭島，南面係挪威海同冰島。
格雷

格雷，亦叫戈瑞，臺譯戈雷（gray，符號：Gy，簡稱：戈）係國際單位制嘅輻射吸收劑量單位。係用嚟表示由電離輻射傳遞畀受影響對象每單位質量吸收嘅能量單位。
一戈瑞（1 Gy）表示每千克物質吸收咗一焦耳嘅輻射能量。。
其中焦耳係能量單位，千克係質量單位。用國際單位制基本單位表示係「平方米每平方秒」。
佢個名嚟自英國物理學家、放射生物學之父路易斯·哈羅德·格雷。
格里戈里耶夫卡

格里戈里耶夫卡（俄文：Григорьевка），中文名趙老背[未記出處或冇根據]，係外滿洲西南嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
格陵蘭島

格陵蘭島（粵拼：gaak3 ling4 laan4 dou2；丹麥文：Grønland ø）係世界第一大島，有2,166,086平方公里，差唔多有一個西歐嘅總面積咁大。而呢個島喺北美洲嘅東北面，北大西洋同北冰洋之間，冰島嘅西北邊。

名
喺丹麥文入面，「格陵蘭」（丹麥文：Grønland）就係「綠色嘅土地」（丹麥文：det grønne land）噉解，而呢個島係因為上面係丹麥管嘅自治省——格陵蘭先至改咗噉嘅名。

敘述
格陵蘭島嘅冰雪世界
格陵蘭島附近嘅平均海拔高度
雖然丹麥文話佢係個綠土，但係呢度係一片白雪雪嘅冰雪世界，因為成個島有85%嘅地面都有好厚嘅冰面響度。而冰面嘅平均厚度有1515米，重高過而家嘅世界第一高塔——阿聯酋嘅哈利發塔（839米），差唔多有喺中國山東入面嘅東嶽泰山（1524米）咁高。而最厚嘅冰面可以去到3410米咁厚，差唔多有中國西邊嘅青藏高原最矮海拔地區（3500米）咁高。而冰塊方面，有2,600,000km³咁大，淨係排喺南極洲嘅後面，佢係世界第二大冰庫。其中呢個島最北邊——摩利斯遮宿角，唔單止係地球最北邊嘅角，而且係地球最北邊嘅陸地，甚至重係地球入面距離北極最近嘅陸地。因為摩利斯遮宿角距離北極點都只係得707公里（同由增城去到廈門嘅324國道嘅長度差唔多）。

極晝同極夜
内文：極晝同極夜
而呢個島係成日出現極晝同極夜嘅，因為格陵蘭島有五分之四嘅面積都喺北極圈入面。每年一到咗10月，島入面大部分地區都入咗夜晚黑，而嗰度嘅夜晚黑係連續5個月都唔見到太陽出嚟，凈係見到月光同星星。雖然話喺每年嘅4月開始一直到9月為止都可以見到太陽，但係佢升得好矮，凈係喺地平線度轉下轉下。

氣候
格陵蘭島嘅氣候方面，係好鬼凍，凍到連阿媽都唔認得咁滯。即使喺北半球比較熱嘅7月份，佢嘅平均氣溫方面，最熱嘅凈係去到8.3——9.6℃，一到咗北邊同中間嘅內陸地區就降到-10.7℃到-7.8℃喇；而1月份嘅北半球比較凍嗰時，格陵蘭島嘅平均氣溫就降到-40℃以下。嗰度一年入面都攞唔到幾多嘅熱量而搞到成個島凈係識落雪，而唔識落雨。結果由於受到壓力嘅作用關係，就慢慢噉變咗冰，最後就變成好厚嘅冰層響度。

生物
喺格陵蘭島附近地區生活嘅鯨魚
雖然話格陵蘭係一片冰雪世界，但唔係乜都冇。因為到咗夏天嗰陣，海邊地區成日都見到綠色響度。島入面重見到馴鹿、北極熊、北極狐同海豹、企鵝呢啲嘢響度，而近海地區重見到鯨魚、鱷魚同沙甸魚等。

居住人種
呢個島入面住咗50000個居民，大部分都係啲愛斯基摩人嘅混血人種，不過佢哋都住喺比較暖嘅西南海邊地區（例如努克）。不過島入面啲居民養咗50000幾條狗響度，不過啲居民都係帶住佢去打獵同騎住佢嘅雪趫嚟睇啲靚雪景。
格陵蘭鯊

格陵蘭鯊（學名：Somniosus microcephalus），又叫小頭睡鯊、大西洋睡鯊、灰鯊，係種大型鯊魚，太平洋睡鯊嘅近親。佢哋喺格陵蘭同埋冰島周圍嘅北大西洋海域生活。
佢哋係已知最長命嘅脊椎動物品種（392 ± 120年），亦係現存最大型鯊魚之一。為適應深水環境，佢啲肉有高濃度嘅氧化三甲胺，所以係有毒嘅。雖然係噉，格陵蘭鯊喺冰島依然被視為佳餚。
格陵蘭自殺問題

自殺喺格陵蘭係一個重大嘅社會問題；根據政府統計，響格陵蘭每5個人（有尐研究指出係每4個人）就有1個人有自殺念頭。因為噉，格陵蘭政府推出咗好多政策，務求降低格陵蘭人嘅自殺率。

史
格陵蘭嘅自殺率響1970年代開始上升，並一直去到1986年先停止上升。響1970年，格陵蘭嘅自殺率達到最低點。但係去到1986年，自殺成為格陵蘭多數城鎮嘅主要死因。而去到1990年代，格陵蘭每十萬人有107個人自殺，成為世界上自殺率最高嘅地方。。政府統計報告指出，格陵蘭每個星期至少會有一個人自殺，不過格陵蘭嘅人口只係有五萬幾人。

發生率
精神醫學期刊《BMC 精神醫學》響2009年嘅研究報告指出從1968年去到2002年嘅35年入面，格陵蘭總共有1351單自殺案，唔同月份嘅自殺率都唔不同。格陵蘭嘅自殺率響6月最高，響冬天最低。而且喺格陵蘭北部靠近北極圈嘅地區，夏天同冬天自殺率嘅差異都比格陵蘭南部大，唔同地區嘅自殺率都有所差異。根據2009年《每日科學雜誌》發表嘅一篇報告，噉係因為格陵蘭大部分位於北極圈以北，因此夏天一天嘅日光時數有時會達到24個鐘，造成失眠，增加自殺嘅機率。
響格陵蘭，男性嘅自殺率比女性高，而嘗試自殺嘅人大部分都係15到24歲嘅青年男子。同其他西方國家唔不同，格陵蘭嘅自殺率唔會因為年紀而增加。

原因
格陵蘭人自殺率咁高，主要原因包括酗酒、沮喪、貧窮、不滿婚姻關係等等嘅原因，而格陵蘭傳統文化同現代西方文化嘅文化衝擊亦都被認為係自殺嘅其中一個原因。

常見嘅自殺方法
格陵蘭人自殺最常用嘅方法係吊頸同槍殺，而跳樓同藥物過量等等都好常見。
格陵蘭

格陵蘭（格陵蘭文：Kalaallit Nunaat，丹麥文：Grønland）喺世界第一大島格陵蘭島上便，響北美洲東北面，而家係丹麥管嘅一個自治省。
「格陵蘭」嘅意思係「綠色土地」，但係佢全境大部分都喺北極圈入便，約莫81%都畀冰雪冚住，氣候非常之凍。隔住個海峽同加拿大、冰島兩個國相望。
格陵蘭曾經係丹麥嘅海外屬地同埋王國入便嘅自治體。2008年11月舉行格陵蘭自治公投，投票率71.96%，75.54%贊成自治，23.57%反對；公投案以超過75%選民支持大比數獲得通過，決定脫離丹麥300年統治，慢慢走向獨立。格陵蘭自治地位由2009年6月21號起生效，成為國際法下嘅獨立群體，成為一個內政獨立但係外交、國防同財政相關事務重係委由丹麥代管嘅過渡政體。
格陵蘭冰蓋

格陵蘭冰蓋係地球兩大冰蓋之一，亦係地球兩個極地冰帽比較細嘅一塊，覆蓋北極地區嘅80%格陵蘭島，面積約莫171萬平方公里。
格陵蘭文

格陵蘭文（Kalaallisut），係格陵蘭用嘅語言，有超過6萬人用。
殷都區

殷都區係中國河南安陽一個市轄區，總面積70平方公里，人口22萬。
殺人十八甫

殺人十八甫（甫讀普）係廣州城畀清軍屠城時留低嘅民間傳說。呢場大屠殺史稱庚寅之劫，喺《清史稿》嘅第234卷同好多嘅地方縣誌都紀錄咗，不過相關史料亦就得《清史稿》同廣東地方文獻。而17世紀來華嘅意大利人──耶穌會傳教士衛匡國、荷蘭人莊紐賀夫都記寫咗呢場劫難。呢句話重有下文，合埋就係「殺人十八甫、填屍六脈渠」，講嘅就係清軍屠城時嘅殘忍法、以及廣州城嘅慘像。同時呢個古仔亦係關於廣州十八甫呢個地名嘅民間解釋。

尚可喜入侵廣州
清朝初期（17世紀中），平南王尚可喜帶清兵打廣州，結果畀民眾猛咁爆佢頭。尤其係清兵到咗家陣廣州市天河區龍眼洞時，遇到嘅抵抗令佢哋死咗好多兵將。當佢哋兵臨大北門時，又畀守城武裝打到損兵折將，最後好艱難先攻陷廣州，因爲損失慘重，尙可喜激到生蝦噉跳，想報復廣州，於是落令屠城3日，從西門口開始，殺夠十八鋪路爲止。

度橋救人
當時王府入面有個官叫王湘泉，聽到殺人十八鋪，嚇親：「1鋪=10里，18鋪=180里路，都唔知要死幾多人。」後來佢度咗條橋：「鋪」「甫」可以通假，啲清兵初來又唔知廣州係點嘅，一於搏下呃佢哋，免得死咁多人。

裝咗18嚿有「鋪」字嘅牌
王湘泉度咗條噉嘅橋，就嗌兩隻兵仔來，整咗十幾嚿木牌，從「第一鋪」開始一路寫到「第十八鋪」，趁啲人瞓覺唔多覺時安啲牌。佢哋響家陣六脈渠嘅第一津開始，計做「第一鋪」，過咗條街安「第二鋪」，又過廿卅米，安「第三鋪」，屈個彎，裝「第四鋪」，之後安到「第九鋪」時，發覺條街鬼噉長，驚清兵殺殺下發覺咗，於是以六脈渠爲界，分成「上九鋪」「下九鋪」，就來天光時，裝曬所有木牌。

清兵殺人
遞日，啲清兵就奉命去殺十八鋪路嘅人，因為佢哋唔知十八鋪路究竟係點，就按住啲木牌一路殺人。當時好多人知道清兵殺到埋來，於是匿曬喺六脈渠，咁啱落咗場暴雨，渠水暴漲，浸死曬啲人，所以有講「殺人十八甫、填屍六脈渠」。

去金字邊
後來，住響呢十八鋪嘅人驚清軍發覺有警轟，於是靜鷄鷄去咗「鋪」字嘅金字邊，變做「甫」，變成咗「十八甫」。

百越詞
有人話，「甫」字其實係源自百越話嘅詞，而家廣東地名入面，諸如「甫」、「布」、「埔」、「圃」、「浦」呢啲詞都係百越話嘅寫音，呢個詞嘅意思係「村」噉解。比如從化江浦、廣州嘅黃埔、東圃，呢啲地名嘅尾字都係「村」噉解。
不過有人質疑，比如話而家光復中路係六七八甫所在，嗰度先595米長，點容納到3條村？

舖頭
喺明朝嘅史料入面，呢啲「甫」又寫「舖」。自明朝開始，西關嘅商舖就好多，集中嘅地方就嗌做「舖」，後來個「舖」字寫成「甫」。

商人自衞組織
就話明朝時，廣州同佛山嘅商人爲咗防賊，成立咗商人自衞組織，就嗌做「舖」，「十八甫」就係話呢度曾經有18個商人自衞組織。

碼頭
呢種講法認爲「甫」嘅原字係「埗」，因爲廣州有「甫」嘅地名，往往附近都會有嗌做「水腳」嘅。比如民國三十七年《廣州市街道詳圖》就有三甫水腳紀錄，清朝《廣州城坊誌》亦有第六、八、十四甫水腳嘅記載，直到而家，中山七路都有四甫水腳。
兼且廣州無第一甫，得第一津，有人話呢個名嘅意思就係「第一甫通津」，津係指大碼頭，而甫係細碼頭。十八甫原名蜆子埗。

平地
廣東人將平坦嘅荒地嗌做「埔」，「埔」係「甫」嘅原字，十七個甫係話第一津之後十七處平地。

依家有「甫」字嘅地名
從清初開始，第一津到第十八甫嘅地名用到而家，其中上下九係好出名嘅商業步行街。

俗話
廣州人有句俗話：第一津——冇譜。就係話十八甫之中唯有第一唔嗌甫。
重有句俗語咁講：人好你話好，唔識花共草，行到第一津，完全冇嗮甫。
殺人

殺人係指一個人用任何方法令另一個人死，或者令佢嚴重受傷而死嘅一種行為。好多宗教都將殺人睇成罪。殺人響所有國家都係最嚴重嘅刑事罪行之一。
殺人可以分為唔同類型，譬如：
謀殺：有預謀去殺死人
誤殺：犯咗過失而唔小心殺死人
自衛殺人：自我防衛而將企圖殺自己嘅人殺咗
殷觀

殷觀（粵拼：jan1 gun1；？—？），字孔休（hung2 jau1），荊州人，係東漢末年劉備嘅謀士。
根據楊戲嘅《季漢輔臣贊》，話「孔休、文祥……楚之蘭芳」，知佢係荊州人，但具體嘅郡縣唔知。另外喺《三國志・蜀書》嘅《先主傳》度有殷純，但未知佢同殷觀係咪親屬。

事蹟
赤壁之戰後，劉備做埋荊州牧，擁有荊州大片屬地，孫權爲咗同佢交好，將自己個妹嫁畀佢。之後孫權派使節話，想同劉備一齊攞低蜀地，當時劉備有啲心喐喐，因爲佢諗住吳地同蜀地之間隔住個荊州，東吳點都檻唔過荊州來控制蜀地，噉樣劉備就可以將蜀地據爲己有。
當時殷觀做荊州主簿，佢就勸劉備咪噉做，話：「若果我哋爲東吳做開路前鋒，向前未必攻克得掂蜀地，向後可能畀東吳乘虛而入，到時就大勢已去喇。而家可以表面話贊同佢討伐蜀地，不過推託話自己先啱佔據啲郡，未可以興兵妄動，東吳一定唔敢越過我哋境內來自己攞低蜀地。按噉嘅進退之計，就可以坐收吳、蜀兩地之利。」劉備聽咗殷觀話。孫權之後停咗奪蜀計劃，於是劉備升殷觀嘅官做別駕從事。

參攷資料
陳壽（著）；裴松之（注）。〈卷三十二 - 蜀書：先主傳〉. 《《三國志》》。｢權遣使云欲共取蜀，或以為宜報聽許，吳終不能越荊有蜀，蜀地可為己有。荊州主簿殷觀進曰：『若為吳先驅，進未能克蜀，退為吳所乘，即事去矣。今但可然贊其伐蜀，而自說新據諸郡，未可興動，吳必不敢越我而獨取蜀。如此進退之計，可以收吳、蜀之利。』先主從之，權果輟計。遷觀為別駕從事。｣
陳壽（著）；裴松之（注）。〈卷四十五 - 蜀書：鄧張宗楊傳〉. 《《三國志》》。｢孔休文祥，或才或臧，播播述志，楚之蘭芳。──贊馬季常、衛文經、韓士元、張處仁、殷孔休、習文祥……孔休名觀，為荊州主簿別駕從事，見先主傳。失其郡縣。｣
殺人放火金腰帶、修橋補路冇屍骸

殺人放火金腰帶、修橋補路冇屍骸係句諷刺人生、現實殘酷嘅俗語，意思係好人冇善報，而惡人唔會有惡報，善有善報，惡有惡報係假嘅。有啲戲常有呢句對白。
殺人鯨

殺人鯨（學名：Orcinus orca），又叫虎鯨，事實上佢係世界上最大，最孔武有力嘅海豚／鯨魚品種。因為獵食時兇殘，有咬人嘅記錄（1973年美國海軍潛水手冊記載曾咬過一名滑浪人士），而且重食好多海獅同海豚而得到殺人鯨呢個名。不過英文名「Killer whale」之中嘅「Killer」意思係「殺手」，並唔專指殺「人」。
自1970年代以來，全球就有24人俾殺人鯨殺死。

生物學特徵
黑白兩間係殺人鯨嘅特色。背鰭非常高聳，可達 1.8 公尺，每條殺人鯨嘅背鰭都唔同，亦係科學家主要分辨佢哋嘅特徵。對眼後面有好明顯嘅橢圓形白斑。下巴同胸前肚腩都呈白色，胸鰭大，圓圓哋。殺人鯨個腦好大，有人腦 4 倍咁重。
一般野生殺人鯨嘅壽命同人類相似，公有50-60歲，而乸最長可以去到70-80歲，甚至100歲；但俾人養攞嚟進行表演嘅殺人鯨，最長只得 25-40 歲命。

分布
廣泛分布世界各大海大洋，由兩極冰嘅邊緣到赤道邊嘅近岸同海都有發現。喺台灣，喺台東台南一帶水域有人見到殺人鯨嘅蹤跡。但係喺香港水域，到而家都冇殺人鯨出沒嘅記錄。

食物及生態地位
殺人鯨主要係食魚。餓起上嚟有時會食海豹、海獅、海豚、連大白鯊、北極熊都食得落肚。亦有群體追捕大型嘅鯨魚，主要係食幼鯨條脷。係海洋生態裏面嘅頂級捕獵者，有助維持海洋生態平衡，殺人鯨嘅健康同數量亦係海洋健康情況嘅一個指標。

保育現狀
科學家目前最了解嘅群落就只有北美太平洋岸嘅居留群，已經研究咗呢群裏面某啲鯨群有足足30年。近年海洋污染，大型嘅船隻行駛，以及水族館嘅過度捕獵等，已威脅殺人鯨嘅生存。
香港海洋公園響以前分別養過兩條殺人鯨：海威小姐同皇子，海威小姐響 1979年1月29日由冰島來港，到 1997年4月21號病死；皇子響 1989年4月13日由日本來港，直到 1991年7月10日病死。海洋公園現計劃再物色另一條殺人鯨嚟香港定居。
2010年，美國佛羅里達州一間主題公園一條雄性殺人鯨，殺死資深女訓練員，令「應否豢養殺人鯨」成為激烈爭議嘅論點。
殺出火地獄

《殺出火地獄》係套美國嘅動作、劇情、戰爭電影，片長101 分鐘，喺1984年上畫。
波蘭酸瓜湯

波蘭酸瓜湯（Ogórkowa），係種起源自波蘭嘅湯，主要材料係酸瓜，再加埋薯仔。
波費里奧迪亞斯

波費里奧迪亞斯（Porfirio Díaz；1830年9月15號—1915年7月2號）係墨西哥政治人，1876年到1911年做墨西哥總統。
波蘭茲羅提

波蘭茲羅提（polski złoty）係波蘭嘅法定貨幣，14世紀開始用。
波蘭轉舞

呢個雕像描繪跳緊波蘭轉舞嘅人。
波蘭轉舞（Oberek，源自「obracać się」，即係波蘭文「旋轉」噉解）係一種源自波蘭嘅舞蹈，喺舞步上會用到大量嘅捧起動作同跳躍，而且女方成日會圍住男方旋轉。喺節奏上，波蘭轉舞會用瑪祖卡式噉嘅節拍（3/4 拍號，第二吓拍子強或者三吓拍子都強），不過喺速度上比較快，閒閒地會去到 160 bpm 甚至 240 bpm 都有。
波谷

波谷（意大利文：Val Padana），又叫坡谷，係意大利北部波河沿岸嘅河谷，佔地超過4.6萬平方公里。
波蛋

波蛋（英文：Poached egg），又叫「水波蛋」，俗稱「溏心蛋」或「溫泉蛋」，係用水煮出來嘅蛋，特點係蛋白熟而蛋黃唔太熟，蛋黃煮到流心或者溏心都有。當中無殼嘅多見於歐美飲食同星馬早餐上𢳂喺多士面頭食用，而有殼嘅就常見於粵菜或日本料理。

名
「波」取自英文「poached」嘅首音，而「波蛋」之名，則錄於二十世紀初《唐字音英語》嘅「洋人食物門」一覽。因佢有啲波仔形，故此亦令人聯想起波。

製作
煮法一：燒鑊煲水，同時加鹽加醋（醋可以避免蛋白散開），跟住將隻蛋（脫殼）打入去，再等生水煲滾後兩到四分鐘就熄火，之後將隻蛋撈出。
煮法二：將完整嘅蛋（帶殼）直接放入煲開嘅滾水內，水面一定要浸過隻蛋，等六至七分鐘，再撈起隻蛋。
波蘭足球代表隊

波蘭足球代表隊係代表波蘭嘅足球隊，由波蘭足球總會打理，會出席國際足球賽事好似世界盃同歐洲國家盃咁。
棟篤特工

《棟篤特工》（英文：Agent Mr Chan）係2018年上畫嘅港產片，由黃子華、佘詩曼主演，張家傑執導。
棟篤神探

《棟篤神探》（英文：To Catch The Uncatchable），香港電視廣播有限公司製作嘅時裝偵探喜劇電視劇，由黃子華同埋蔡少芬領銜主演，監製徐正康。
棟篤笑

棟篤笑（Stand-up comedy），亦有謂是但噏（Stand-up），係種表演，演講一類，有啲似相聲。通常講者係一人。棟篤，卽係企喺度。而笑，就係講笑，有啲似喜劇。棟篤笑多數預先備好講稿，針對時弊，側重喺臺上臺下交流。

名
棟篤笑一字，係黃子華所譯。但之前都有人做，只係無固定譯名。
棟線

棟線（|）係個由打棟嘅線構成嘅符號，喺數學同電腦運算都會用到。
棠下街道

棠下街道係中國廣東省廣州市天河區轄下嘅一個街道，1997年12月設立。轄區總面積7.42平方公里，下轄12個社區，總人口8.8萬人，其中常住人口3.8萬人。
棠下涌路

棠下涌路（粵拼：tong4 haa6 cung1 lou6）係中國廣東廣州嘅兩條南北走向馬路，喺天河區。南邊從黃埔大道中開始，一直向北去到中山大道西。

名
兩條路因為喺棠下涌各兩邊而改成噉嘅名。

敘述
全長大概790m，闊7米，1車道。其中棠下涌東路凈畀南向北行，而棠下涌西路凈畀北向南行。
海桃灣

起緊嘅海桃灣（2006年5月），圖中右面白色嘅樓係海明閣，後面座樓係滙豐中心。
起緊嘅海桃灣（2007年12月）
海桃灣（英文：Florient Rise） 喺香港九龍大角咀櫻桃街38號，近港鐵奧運站同埋奧海城，係一個喺市區重建局發展計劃之下發展嘅私人屋苑。物業係由市區重建局（簡稱市建局）同南豐發展共同發展，一共有三座，喺2009年9月30號啟用。

海明閣事件
海桃灣發展範圍分為兩個長方形地盤，中間俾內街振榮街同一座形容為「頂心杉」嘅單幢式大廈海明閣分隔。最初，海明閣因為樓齡得九年，唔符合重建嘅條件，一直都無納入重建計劃嘅範圍度。不過，發展商南豐發展曾經嘗試向海明閣業主進行收購，但因為少數業主開價好高，最後都收購唔成。發展商無法合併做單一地盤重建，發展佈局設計受到限制，所以唔能夠增加項目嘅重建價值。呢個收購事件亦因為太過特別，而被媒體廣泛報導過。
海棠

海棠（粵拼：hoi2 tong4；學名：Malus spectabilis）係薔薇科蘋果屬嘅落葉喬木仔或灌木，原產中國華北地區。

用途
佢嘅花成日俾人睇，喺中華地區成日攞嚟做園藝植物。
海棠紅

《海棠紅》係喺1965年嘅一部粵語片，由陳文執導，謝賢、江雪主演。

情節
失戀有錢仔楊崑崙酒後糊塗，同妹嘅同學張海棠上咗床，第二日就飛咗去外國升學。點知海棠有咗，崑崙父母唔認有咁嘅事；海棠俾阿媽趕走，歷盡辛酸之下生咗個仔。崑崙三年之後翻香港，海棠用另一個身份同崑崙見面。海棠講翻之前嘅事，崑崙諗翻起啲嘢，海棠終於俾崑崙同個仔相認。
海棠區

海棠係中國海南三亞一區，面積255平方公里，人口9萬。
海森堡

海森堡（Werner Heisenberg，1901年12月5號—1976年2月1號），係德國物理學家，研究量子力學，1932年攞諾貝爾物理學獎。
洪詠甄

洪詠甄（英文：Winne Hung，1999年4月10號—）係香港女賽艇手，參與單人雙槳賽。
洪超群

洪超群，香港親中派政治人物。

政治立場
佢係香港親中派嘅成員，支持大幅度削減直選議席比例嘅所謂完善選舉制度，又曾經參與一啲活動大力宣揚貫徹中國共產黨二十大精神。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年香港區議會選舉，政府大幅度削減直選議席比例同限制親中派以外人士參選，佢喺全由政府嘅分區委員會成員之間，以121票當選成為地區委員會界別（東區）區議員。
洪英毅

洪英毅，香港親中派政治人，香港再出發大聯盟發起人之一。
洪逸曦

洪逸曦，香港親中派政治人，香港再出發大聯盟發起人之一。
洪聖街休憩花園

洪聖街休憩花園，香港公園之一，遊樂場之一，喺鴨脷洲惠風街，近洪聖街，又近平瀾街，鴨脷洲洪聖古廟邊，鴨脷洲海濱長廊側，英文叫Hung Shing Street Rest Garden。行政上歸南區。設施有長者健身園地，寵物共享公園，以及狗糞收集箱。公園全日開放。歸康樂及文化事務署管。
洪良國際

洪良國際（Hontex International Holdings Company，港交所前編號：00946）係一間臺資公司，1993年由蕭登波喺福建創立，主要業務係喺中國經營優閒服品牌同埋布料生產。
2009年12月，洪良國際喺香港上市，集資10億4千萬至13億9千萬港元。股份喺12月24號喺香港交易所掛牌。
2010年3月30號，洪良國際因為違反咗《證券及期貨條例》而畀香港證監會勒令停牌，重要求法院凍結佢嘅資產。之後，洪良國際宣佈推遲公佈2009年年度業績，又畀人剔除出恒生綜合指數。畢馬威會計師事務所喺嗰年5月辭任公司核數師。洪良國際嘅調查發現招股書內容信唔過，公司決定向投資者賠償。
洪聖誕

洪聖誕，或者叫洪聖爺誕，減筆寫做洪聖𧩙、洪聖旦，係洪聖嘅寶誕。寶誕響二月十三。

香港
九龍大角嘴福全鄉嘅洪聖廟，有搞大角嘴廟會。
新界上水河上鄉響洪聖誕慶典當日，有飄色巡遊匯演、大型盆菜宴、粵劇同埋搶花炮儀式。
香港島鴨脷洲嘅洪聖廟將響洪聖誕前後搞慶祝活動，有舞龍舞獅表演、賀誕巡遊同埋神功戲。
洪都拉斯

洪都拉斯（西班牙文：República de Honduras）係中美洲一個共和國，之前叫西班牙洪都拉斯，唔同英屬洪都拉斯（家下嘅伯利茲）。國接壤西面危地馬拉，西南嘅薩爾瓦多，東南嘅尼加拉瓜，南面貼太平洋嘅豐塞卡灣，北面有洪都拉斯灣。
洪都拉斯有幾個重要土著文化，出名有瑪雅。16世紀西班牙征服之後推動西班牙話同佢嘅習俗。1821年西班牙統治結束，成為獨立共和國。
洪都拉斯面積約莫11.25萬平方公里，2016年人口911.3萬。首都係特古西加爾巴。礦物生產，熱帶生果，國際市場服裝出口為之注目。
清暑軒

清暑軒喺香港元朗屏山，同覲廷書室隔籬，係屏山文物徑嘅文物之一。清暑軒由鄧氏第22代族人鄧香泉喺1870年起，同覲廷書室差唔多同時間落成，畀嚟到嘅賓客或者著名學者同教師住宿。建築物一共有兩層，原本冇名嘅，清暑軒只係底層一間房個名，但而家就用嚟做咗成座建築物嘅名。喺1990年被列為香港一級歷史建築，2010年8月31號確定評級。
清暑軒樓高兩層，呈曲尺形，由於被用作旅館，所以裝飾同排場相當華麗，木刻、壁畫、灰塑、植物、漏窗同斗拱等裝飾顯示出傳統鄧族本地仕紳華宅嘅氣派。清暑軒雖然係獨立建築，但有條通道喺第二層樓同覲廷書室相連。由於工程複雜，當時鄧族專程由廣州同佛山請咗建築師傅嚟完成工程。清暑軒喺1993年重修過，費用由香港賽馬會出錢。清暑軒係私人物業，唔開放。
重有清暑軒漏窗嘅對聯：「紅日當窗花絢錦，和風繞檻桂生香。」
軒裏面另有一重要珍物，就係清代廣東三大狀元之一嘅林召棠送畀鄧香泉嘅對聯：「守東平王格言，為善最樂。導司馬公家訓，積德當先。」意思係效法東漢劉蒼同北宋司馬光，積德行善。

相
清暑軒所在嘅樓房
樓房嘅正門
樓房門簷
樓房裏面嘅走廊
清暑軒嘅天井牆上面用湛藍色陶瓷圖案為中心，配上兩邊一副對聯同牆角上面嘅一對金魚。
清暑軒裏面廚房嘅灶頭
清暑軒嘅西南面外貌
清本拓己

清本拓己（1993年6月7號—）係日本足球員，司職中場，效力大分三神。
清晨爽利

《清晨爽利》係香港電台嘅廣播節目，由2006年6月28號開始，逢星期一至五上晝5點到6點半喺香港電台第一台同第五台播，夏妙然編導，由錢佩卿或錢佩佩主持，對象係老人家晨運客，主要講健康同養生，重有李暉教耍太極。
《清晨爽利》個節目話係「健健康康在清晨」。
清末四大奇案

清末四大奇案即係喺清朝末年，四單好轟動嘅案件，呢四單嘢分別係：楊乃武與小白菜案（1873年－1877年）、刺馬案（1869年）、名伶楊月樓案（1873年）、太原奇案（1840年）。
清武功暉

清武功暉（1991年3月20號—）係日本足球員，司職中場，效力千葉JEF聯。
清母

清母（粵拼：cing1 mou5；中古漢語拼音：chieng），係中古漢語聲母，屬齒音中嘅齒頭音，屬精組，係次清聲母。

擬音
因爲大多數嘅漢語、域外方音、對音中，清母大多發/t͡sʰ/，所以學界一致擬爲/t͡sʰ/。

上古來源
大部分學者都認爲清母字來自上古音嘅/t͡sʰ/音，呢個音喺上古音到中古音嘅演變好穩定。

喺粵語嘅演變
清母喺標準粵語存古，聲調派陰聲調，對應嘅粵拼係c。
下面係一啲例字嘅古今音對比，第一欄例字，第二欄中古音（切韻），第三欄現代粵音：
對於會分平捲脷嘅粵語，清母屬平脷音，粵語嘅平捲分法係濟南型。喺吳川話，清母讀t（[tʰ]），同捲脷音嘅c（[t͡sʰ]）相對；喺梧州話，清母讀c（[t͡sʰ]），同捲脷音嘅ch（[t͡ɕʰ]）相對。
調返轉頭，現代粵語嘅c來源自中古音嘅徹、澄、從、清、初、昌、邪、崇八母。

喺吳語嘅演變
清母喺吳語存古，對應嘅吳拼係tsh，標準吳語分尖團音，清母屬尖音。

喺普通話嘅演變
清母喺普通話要分洪細，唔分尖團，洪音存古，對應嘅普拼係c，細音歸入團音，對應嘅普拼係q。

喺日文嘅演變
無論吳音漢音，都讀さ行。

喺韓文嘅演變
清母喺韓文存古，讀ㅊ。

喺越南文嘅演變
清母喺越南文讀th，聲調派陰聲調。
清樂鄧公祠

清樂鄧公祠，又叫思成堂，喺香港新界元朗錦田水尾村裏面，係當地鄧氏四大祠堂之一，用嚟紀念錦田鄧氏第十七世祖鄧清樂（名廣舍），估計大概喺明朝中前期（1490年左右）起，喺1985年被評為香港一級歷史建築，2010年5月17號確定評級。

建築
清樂鄧公祠採用三進三間式嘅設計，係錦田鄧氏眾多祠堂之中最具規模而且面積最大嘅一間。前台起咗支柱，上面承桁樑，斗拱同橫樑上面都有精細嘅雕刻。正屋脊上除咗有一雙鰲魚擺設之外，脊上正中有青龍浮雕、左右亦有瑞獸一對。正脊同垂脊之間有一對蝙蝠，垂脊盡頭就擺放咗瑞獸朝天吼，畀人一種莊重嘅感覺。此外，祠堂裏面嘅石柱同花崗石柱礎都畧有不同，提升咗整座建築嘅多樣性。上承橫樑木柱，而大門戶裏面有一屏風，只有達官顯貴嚟到先會開啟。裏面有康熙賜嘅「旨嘗換花翎」同「欽點花翎等衛」等功名牌匾，用以展示族人喺科舉考核中嘅成就，屋頂上面有多幅色彩豐富嘅壁畫，如「八仙圖」等。
清樂鄧公祠中廳思成堂
乾隆五十九年（1794年）重修一次，喺1981年同鎮銳鋗鄧公祠再一同進行修葺工程。呢次修葺雖有專家協助，提升質量較高，但劃喺正門嘅一對門神就被油去並劃上較差嘅新貌，有論者認為係一種難以彌補嘅損失。
門外大門之前有一對聯，係「南陽世澤 稅院家聲」，用嚟紀念鄧氏族人源出自商朝時嘅南陽（而家河南一帶），同埋鄧氏後人被封為稅院郡馬嘅一段歷史。
中廳裏面掛嘅「思成堂」匾額，常被指係1794年重修時，由乾隆庚子科（乾隆四十五年，1780年）進士初彭齡所寫，但喺完成「思成」二字後卻突然死咗，「堂」字就由其他人代造，造成匾上嘅文字字勢同風格唔同。但係此話似係誤傳，因初彭齡實際上喺1825年死，唔可能出現上述嘅情況。

添燈儀式
每年出世嘅男丁個名會登記喺「丁口冊」上面，之後先正式登入族譜。每年元宵節鄧族族人會喺清樂鄧公祠進行祠祭儀式，並替上一年出生嘅男丁「點燈」。
清武弘嗣

清武弘嗣（1989年11月12號—）係日本足球員，司職中場，日本足球代表隊成員。

日本足球代表隊
佢代表日本參加過2014年FIFA世界盃。
深井一希

深井一希（1995年3月11號—）係日本足球員，司職中場，效力北海道札幌岡薩多。
淮鹽

淮鹽（粵拼：waai4 jim4），又叫五香淮鹽、五香鹽，係種食鹽，起源自中國江蘇淮河一帶，造法係將一般食鹽加啲五香粉後炒到乾身就得。唔少人食炸嘢嗰時，都會點淮鹽食。
深中通道

深中通道係廣東一條公路，由橋（深中大橋、中山大橋）同海底隧道（深中隧道）組成，會橫跨珠江口，連接深圳同埋中山，喺虎門大橋以南同港珠澳大橋以北。
2006年中，深圳市政府提出要起深中大橋，而大橋就喺正港珠澳大橋嘅北面。一般人認為係因為港珠澳大橋決定唔用「雙Y方案」連接去深圳，深圳要用深中大橋嚟抗衡。去到2012年決定用「東隧西橋」方案。
2024年6月30號，呢段公路正式通車。
深井碼頭

深井碼頭（粵拼：sam1 zeng2 maa5 tau4）係廣州一個客運碼頭，喺黃埔區長洲西邊，深井村嘅安新路，側近有間造船廠。有過江渡輪去黃埔軍校同新洲、魚珠。呢個碼頭畀單車、山地車同死飛搭船過江，但唔畀大車過江。
深井脩平

深井脩平（1993年7月20號—）係日本足球員，司職後衞，效力八戶於南鄉。
深井

深井 (香港)：香港荃灣嘅地名。
深井 (廣州)：廣州黃埔長洲嘅地名。
深井氏：日本人姓氏。
深井站：日本嘅泉北高速鐵道線嘅車站。
深井正樹

深井正樹（1980年9月13號—）係日本足球員，司職前鋒，效力過鹿島鹿角，新潟天鵝，名古屋鯨魚，千葉JEF聯，長崎成功丸，及SC相模原。
淋巴細胞

淋巴細胞，又叫淋巴球，係白血球嘅一種，體積細細，但佢係免疫系統重要嘅一環，可以細分做T細胞、B細胞同自然殺傷細胞三種。
淋巴管

淋巴管（英文：Lymphatic vessel），係淋巴系統嘅一部份，畀淋巴流到全身。
淋巴結腫大

淋巴結腫大係指淋巴結大細異常嘅一種症狀，係愛滋病嘅徵兆。
淋巴腺鼠疫

淋巴腺鼠疫，簡稱腺鼠疫，係鼠疫三大種類嘅其中一種，主要由鼠疫杆菌感染淋巴腺引起嘅。中世紀歐洲爆發嘅黑死病疫潮，就係由淋巴腺鼠疫引起嘅。
淋病

淋病（英文：Gonorrhea）係性病一種，通常係同行為不檢同不潔性交有關。
淑女定老虎

有一日，國王發現佢個公主女同個平民男子來往，國王發惡，捉咗佢個男友去競技場做「淑女定老虎」審判。呢位男友嚮選擇開門前，回頭望公主，睇吓佢有冇貼士打救自己，公主知邊度門係靚女邊度係老虎，公主真係兩難：如果講老虎門，男友就死實；如果講靚女門，男友就要同靚女結婚。
結果，故事到此為止。後事由讀者想像/估吓。
淋巴系統

淋巴系統（粵拼：lam4 baa1 hai6 tung2，英文：Lymphatic System）係循環系統嘅一部份，由淋巴、淋巴管同埋淋巴結組成。佢嘅功用係回收剩低嘅體液，調控體內平衡，亦都係身體入面免疫反應之處。
淋水

淋水（粵音：lam4 seoi2；Watering），又嗌灌溉（粵音：gun3 koi3），係向土地加一定量嘅水嚟令啲農作物、植物、草或者田可以生得好啲同埋靚啲嘅一種手段。五千幾年嚟，淋水不嬲喺農業呢方面極之緊要，世界唔同文明之所以發展起嚟同佢哋識幫啲農作物淋水係有啦掕嘅。淋水亦可以令到一啲乾旱抑或降雨量低嘅地方都種到農作物，而除咗呢啲用途之外，淋水仲可以令到農作物唔怕結霜，同埋避免啲雜草生咁多。
殲-11

殲-11係中華人民共和國用嘅一種戰鬥機同埋攻擊機。
殲-16

殲-16係中華人民共和國用嘅一種戰鬥機同埋攻擊機。
殯儀業

殯儀業，簡稱殯儀（英文：Funeral Industry, death care, death-care or after-deathcare），主指以喪事圖利嘅經濟活動，類別係服務行業一種。就人口老化，愈死得人多，愈可以帶動裙帶經濟，將會引申道德問題、法律漏洞、同埋體制議題。

歐美用詞
英語圈常用「 Funeral Industry 」或者「 Deathcare 」稱之。後者字源係，將英文「死亡」同「護理」呢兩個詞組合成詞。佢亦可以係死後之護理形式，不過都係美國、加拿大叫多，而呢個詞係英文對醫療保健（Health care）所產生變體。

撒灰服務
撒灰係種環保嘅殯葬方式，原意令逝者嘅骨灰回歸大自然。香港嘅撒灰服務主要分為「紀念花園撒灰」同埋「海上撒灰」兩種：
撒灰落花園——香港有多個紀念花園提供免費撒灰服務，位於哥連臣角、鑽石山、富山、葵涌、曾咀、和合石、長洲、南丫島同埋坪洲等地。撒灰事前最少要2星期向食環署申請，交相關文件包括「領取骨灰許可證」正本，先人嘅身份證副本。
撒灰落大海——市民可以選擇搭食環署提供嘅免費渡輪服務去指定海域進行海上撒灰，或者自費出海撒灰。呢啲指定海域包括東龍洲以東，西博寮海峽以南。
紀念牌匾——喺紀念花園撒灰，重有得申請設置紀念牌匾嚟紀念先人。而家收行政費90蚊，未連買同裝牌匾費用。

跨境運屍服務
跨境運送屍體可能要特殊文件許可，常見來往地有中國大陸、香港、台灣，同環球。
一般法律同程序：
許可證申請：喺香港，申請人要向食物環境衛生署、入境處及衛生署組成嘅聯合辦事處申請「將屍體移離香港許可證」。申請時需要提供死亡證、防腐處理證明、遺體入境文件等。
跨境運輸：中國、香港兩地，遺體可以通過蓮塘口岸，或香園圍口岸進出。運送時要遵循兩地嘅清關同報關流程。而往來唔同國家，遺體可以透過航空或海運方式運送。
使用情況：
跨境運送屍體嘅需求主要來自希望將先人葬返鄉下理由。由於文化傳統，中國家庭選擇將遺體運送返大陸或者台灣進行安葬。

團體善終服務
喺香港有好多非牟利團體、各宗教、或者慈善團體名義，提供或援助善終服務。部份基金會只批出殮葬費，唔插手殯儀事項。公共支援有「綜援殮葬津貼」。
特區政府消費者委員會已關注到有好多收費問題：
濫收費索公帑——2024年初，社會福利署將有關津貼增加到17180元時，就有殯儀公司將自己最低質服務，標價同公共津貼睇齊。甚至有「慈善基金」名義嘅公司都噉樣索價，客戶可自行向私人基金或綜援申請全數津貼，就會有得「免費午餐」，即義葬之錯覺。消委會指出，個別機構專攻社會福利署綜援殮葬津貼，但事實係個質素唔值呢個價，消費者要留意。
殯儀服務，同埋補貼條款要清楚，千祈唔好輕易簽署「授權代理書」。當出現問題要中途換人接手，或者所謂「全包套餐」但儀式中途發現用品唔夠（例如變相有附加費），保證會好麻煩。譬如有陣時啲教友自己做開殯儀，可能不成文幫人講條件如自己友圍威喂限定。未確實自己可得「資助」前，所講嘅津貼都未存在。

喪親輔導
喪親輔導，又叫哀傷輔導，係心理上支援服務一種，旨在幫失去親人嘅人度過悲傷期。呢啲輔導可以幫助喪親者處理複雜嘅情緒，由傷痛、失落、憤怒同罪惡感，並協助佢哋重新適應社會。
輔導嘅形式有個別輔導、團體輔導、同家族治療。即一係一對一嘅會談，專注於喪親者嘅個人經歷同情感表達；或者一班人分享同支持嚟幫助彼此；同埋有約家族各員一齊對話。

濫收費，欠透明
據2019年消費者委員會嘅調查，香港嘅殯儀服務收費落差大，透明度低。殯儀服務費由7980蚊至56800蚊都有。呢啲費用包括唔同嘅套餐服務如道教、佛教、冇宗教儀式等，具體收費因服務內容同儀式嘅繁簡而異，「套餐」只係營銷手段。有啲院出或直出服務，可能一萬港元已可辦妥，但會按殮葬費津貼嘅最高金額收取服務費。某啲殯儀佬會將最平套餐加價到補助金額上限，收費情況係無分一般私營，或教會中人成立機構，甚至打住慈善團體嘅名義都會噉樣索價。2024年初，社會福利署綜援殮葬津貼已調整到17180元。
2018年時有報導指，殯儀服務嘅收費問題存在已久。當年平均殮葬花費約3萬港元，而綜合社會保障援助計劃相關津貼只有14910元，甚至有業界要求家屬借財仔都係必要嘅。政府會調整綜援計劃下嘅殮葬費津貼，有個港幣16790元嘅記錄。
殲-10

殲-10係中華人民共和國用嘅一種戰鬥機同埋攻擊機。
殲-12

殲-12係中華人民共和國用嘅一種戰鬥機同埋攻擊機。
殲-20

殲-20係中華人民共和國用嘅一種戰鬥機同埋攻擊機。
殮房

殮房，又叫停屍間、太平間、陳屍所、往生室，係醫院、殯儀館或地區暫時存放遺體嘅地方。可以係一間房、一層樓，或一幢獨立嘅大樓，等親人可以有足夠嘅時間認屍同準備葬禮，有啲情況需要等驗屍。
殯儀館

殯儀館（英文：Funeral home、Funeral parlor、Mortuary）係專門舉行喪禮嘅場地。部份殯儀館重會提供相關嘅入殮服務，例如訂購棺材、陪葬品、安排土葬或火葬，整理遺體、幫遺體化妝等。殯儀館裏面設備包括有唔同大細嘅靈堂、休息室、殮房等。
殲-15

殲-15係中華人民共和國用嘅一種戰鬥機同埋攻擊機。
港鐵特惠站

港鐵特惠站（英文：MTR Fare Saver，以前叫地鐵特惠站）係一種提供港鐵車費優惠嘅電腦終端機。只要喺搭港鐵之前，用成人八達通卡嘟一嘟部終端機，去到指定港鐵站拍卡入閘，大部分完成車程後就可以平HK$2。但亦有特別嘅特惠站，例如曾經有個喺昂坪嘅特惠站提供由港鐵東涌站前往任何一個前地鐵車站（機場快綫除外）嘅免費優惠（適用於任何八達通卡），以及位於紅磡站入境大堂禁區嘅特惠站可以慳HK$5；家陣亦有特別嘅特惠站，例如位於新渡輪（澳門）高速雙體船上嘅特惠站可以慳HK$6。
港鐵特惠站喺2002年由當時嘅地鐵公司（家陣叫港鐵公司）同八達通合作開發，設喺部份香港商場，佢哋都係比較遠離港鐵站出口，但港鐵嘅潛在乘客不時到訪嘅地方。港鐵特惠站係一種三贏方案，港鐵可以用有效特惠價方法，爭取更多為慳車資而改變主意嘅顧客。港鐵亦可以知道乘客嚟自邊度，可以作出人流數據分析。
優惠係由當時嘅地鐵公司設立。因此，喺兩鐵合併後初期只適用於前地鐵車站（機場快綫除外），而喺前九鐵嘅車站入閘都要畀正價車費，以及憑相關八達通轉乘前九鐵路綫時，亦可享有再入閘費調減。統一票務系統後優惠就開始擴展至港鐵全綫。例如：
設立喺盈暉家居城嘅特惠站原本只適用於喺美孚站搭荃灣綫，直至2008年9月28號優惠隨港鐵統一票務系統工作完成而擴展至適用於包括搭西鐵綫（現時屯馬綫）嘅乘客。
設立喺半島中心及海港城嘅特惠站原本只適用於尖沙咀站，即使2008年9月28號港鐵統一票務系統工作完成，優惠都冇擴展至另一個獨立車站尖東站；2008年12月2號，半島中心嘅特惠站優惠至擴展至同時適用於尖東站，而海港城嘅特惠站直至2009年8月16號優惠隨九龍南綫通車而擴展至同時適用於柯士甸站。
港鐵大部份車站成人車資（用八達通卡）最低票價為HK$3.7，用咗特惠站之後，車費會減至HK$1.7，比相同車程嘅特惠車資最低票價HK$2.4重要平。
2009年7月1號，港鐵喺深圳地鐵福田口岸站收費區內增設適用於落馬洲站嘅特惠站，有HK$3車費回贈，曾經係唯一一個設喺香港境外嘅特惠站以及曾經係所有特惠站中最高嘅優惠金額。至7月18號，港鐵位於紅磡站城際直通車入境禁區嘅特惠站，用嗰個特惠站之後喺紅磡站入閘搭市區線，可享最多HK$5車費回贈（已經喺2010年1月18號取消）。
2010年7月19號，港鐵喺新渡輪（澳門）高速雙體船上（澳門往九龍）增設適用於柯士甸站、尖沙咀站嘅特惠站，提供HK$6車費回贈，優惠金額係所有特惠站中最高嘅。

車站啟用前特別優惠
呢一種特惠站暫時只有西營盤站啟用之前設立過喺西營盤嘅4間7-11裏面。
睇西營盤站#西營盤站啟用前特別優惠
港鐵都會票

港鐵都會票（英文：MTR City Saver）係港鐵喺2014年6月8號出嘅一張獨立智能車票，乘客憑住車飛可以喺港鐵市區範圍內搭40程港鐵，車票有效期係40日，但係唔係月票嚟，推廣期延長到2021年6月30號。
港鐵公司認為受惠乘客主要係中途距離車程嘅乘客，並預計每月有75,000人受惠。
渴求

渴求（craving）係指一個人有一股強烈嘅動機想攞到渴求緊嗰樣嘢。好多時會搞到個人攞唔到嗰樣嘢就周身都唔舒服。
港麗豪園

港麗豪園（粵拼：gong2 lai6 hou4 jyun4；英文：Waterfront South）係香港一個私人屋苑，起響南區田灣漁獲街1號，喺1999年6月入伙。個屋苑一共有兩座樓，每座有30層，每層有4個單位，夾埋總共有235個單位。另外基座有4層停車場，重有個私人會所，入面有健身室等等嘅設施。
港閘區

港閘區係中國江蘇南通一個市轄區，總面積134平方公里，人口18萬。
港隊練習生

《港隊練習生》（HK Team Up），係香港電視娛樂製作嘅兒童節目，由胡希文主持，2018年9月30號到2019年3月24號逢禮拜日17:30-18:00喺ViuTV播。節目介紹各種香港運動代表隊參與嘅項目。呢個節目亦結束咗自viuTV開台以嚟呢個時段一路固定由朱汶欣主持節目嘅紀錄。
深堀隼平

深堀隼平（1998年6月29號—）係日本足球員，司職中場，效力名古屋鯨魚。
深夜節目

深夜節目大多指夜間23:00至翌日早上5:00咗右播出嘅電視及廣播節目。由於呢一個時段係大多數觀眾就寢嘅時間，收視率相對較低，所以深夜節目大多製作費用低廉，尺度亦相對更為寬鬆。成人節目大多喺深夜時段播出。亦有電視台喺深夜時段播出風景映像等慢電視類節目。
喺日本，日本電視台嘅《11PM》係深夜節目嘅鼻祖。第一次石油危機期間，受到政府號召節約能源嘅要求影響，各電視台一度停止喺深夜播出節目。1980年代後，喺富士電視台《All Night Fuji》節目嘅成功刺激下，日本深夜綜藝節目曾經迎來一個黃金時期。各台亦唔少喺深夜時段取得成功後升格至黃金時段播出嘅綜藝節目。
深坑瀝

深坑瀝（Sham Hang Lek）係香港嘅山，海拔高430米，喺離島區，附近範圍劃咗入南大嶼郊野公園。
深夜動畫

深夜動畫係指喺深夜時段播放嘅電視動畫。
雖然冇明確嘅定義，但係呢個詞目前主要指[未記出處或冇根據]日本民營電視台（日本五大台，又叫「民放五台」）同埋衛星電視各台喺23點到4點間播放嘅動畫（喺其餘時段播出嘅作品定義為全日時段動畫）。深夜零點以後嘅時間通常會寫成25點、26點等，相當於廿四小時制嘅第二日凌晨01點、02點。
水桂花

水桂花，花一種，草一種，花非常之香，可以用來做香水。見於西亞、印度、歐洲同北非。
英文水桂花叫mignonette。
水機

水機係用嚟提供水畀人飲嘅機器，主要分兩種：一種係直駁水喉將水過濾畀人飲，另一種係要裝個預先入咗蒸餾水嘅大水樽，將水樽嘅水畀人飲。水機基本上提供凍水，好多都可以提供埋熱水。
水松木

水松木係用樹（通常係西班牙栓皮櫟）嘅樹皮纖維壓成嘅木材，又輕又軟又唔滲水，可以整酒塞或者壁報板。
水楊酸

水楊酸（又叫做柳酸，化學式C6H4(OH)COOH）係一種有機酸，化學名係「鄰羥基苯甲酸」，pKa2.98。

合成
水楊酸喺工業上一般用苯酚同二氧化碳通過Kolbe-Schmidt反應合成。

應用
水楊酸係一種植物激素，對植物嘅生長有調節作用。文獻記載，公元前五世紀嘅時候，水楊酸就俾人用嚟做藥。水楊酸對微生物有抗菌作用，經常用嚟做防腐劑。衍生物乙酰水楊酸，商品名叫做阿士匹靈，係一種好常用嘅藥。另一種衍生物水楊酸甲酯（冬青油）經常用喺外用藥裏面。
水槍

一幅水槍嘅透視圖。
水槍（water gun）係一種玩具，會射水，同水彈嘅用途一樣，基本用意係喺遊戲入面射濕人哋。喺沙灘同游泳池呢啲玩水地方成日見到。
水橋香織

水橋香織 ，係日本嘅一個女藝人同埋配音員。
水毒芹

水毒芹（粵拼：seoi2 duk6 kan4；學名：Cicuta douglasii）係傘形科毒芹屬嘅長年生草本植物，原產北美洲，而家喺全球各地嘅沼澤地、水邊、溝邊、濕草甸同森林下邊笪濕地都可以搵到。
水毒芹喺美國地區，俾農業部列入北美地區毒性最犀利嘅植物。

毒性
水毒芹個樣睇落去有啲似芹，但有芹毒素同生物鹼，尤其係根同梗、地上嘅部分植株都有毒，尤其係葉、花同未熟嘅果最犀利。一唔小心食咗佢會隨時癲癇發作，呼吸系統癱瘓，甚至死亡。
水果

水果，水生果品，另寫水菓。果喺廣東話意思，並非一定要生物學上嘅果，食落似果品即可。許蘅粵菜存真介紹三十二圍碟，有寫四水果，即水蓮藕、水蓢蔃、水馬蹄同水菱角。
水樽

水樽，有時亦叫水壺，係用嚟裝水（或者其他飲品）嘅容器，方便四圍帶住。水樽最多係用塑膠整，亦有用金屬或者其他料。
江尻篤彥

江尻篤彥（1967年7月12號—）係日本足球員，司職中場，效力過市原JEF聯。
江岸區

江岸區係中國湖北武漢一個區，總面積64平方公里，人口79萬。
江崎一仁

江崎一仁（1986年10月31號—）係日本足球員，司職後衞，效力過富山勝利，及秋田藍閃電。
江川區

江川區係中國雲南玉溪一個市轄區，總面積850平方公里，人口26萬。
江山

江山係中國浙江衢州一個縣級市，總面積2019平方公里，人口58萬。
江寧

江寧（粵拼：gong1 ning4；普通話拼音：Jiāngníng）係中國江蘇省南京市嘅一個區，面積1561 km²，人口128萬（2018年）。

現名
江寧區晉臨江縣（280年）江寧縣（281年以後）唐江寧縣（619年之前）歸化縣（619～625年）金陵縣（625～626年）白下縣（626年～635年）江寧縣（635～761年）上元縣（761年以後）五代十國上元縣（917年以前）江寧縣（917年以後）中華人民共和國江寧縣（2000年以前）江寧區（2000年以後）
江寧係南京嘅古名，南京嘅簡稱「寧」就係出自於佢。同時江蘇嘅「江」亦出自江寧，喺清朝拆江南省做江蘇同安徽時，江蘇省名來自江寧府同蘇州府嘅合名。西晉太康元年（280年）改建業（南京嘅古名）爲秣陵縣，然後從秣陵縣中分出個臨江縣，遞年話呢度「外江無事」，於是改臨江縣做江寧縣，話呢度喺長江邊而又社會安寧。
隋大業元年（605年）縣治由江寧鎮搬去冶城（今日南京建鄴區朝天宮一帶）。唐武德三年（620年）改名爲歸化縣，武德八年（625年）又改叫金陵縣，遞年武德九年（626年）又改爲白下縣，到貞觀九年（635年）先恢復爲江寧縣，不過到上元二年（761年）又改叫上元縣。
五代十國時，楊吳天祐十四年（917年）又從上元縣分割出個江寧縣，然後兩個縣治都喺金陵城，以秦淮河爲界，之後兩縣分治一城嘅情況延續到清末。期間南京所在嘅府叫過做江寧府，使南京城得過江寧呢個名。
1912年（民國元年），中華民國廢上元縣，合併到江寧縣，同時江寧縣治搬出南京城，將南京城劃成市區做行政市。江寧縣由江蘇省管轄。
2000年，因為都市化，江寧縣改編爲市轄區，做江寧區，直至而家。
江寧文化底蘊深厚，一啲典故如謝安隱居過江寧嘅東山，後來出山爲相，稱之為「東山再起」。

江寧開發區
江寧開發區嘅位置就喺區內。1997年2月2號，佢承認爲國家級尖端新技術產業開發區。2001年7月，呢個區域獲得ISO14001環境管理體系資格證。2002年7月，佢攞到江蘇省電子及資訊產業基地嘅稱號。

政區
江寧轄10條街道、5個單位，再下分成129個社區、72條村。
街道：東山街道、秣陵街道、湯山街道、淳化街道、祿口街道、江寧街道、谷里街道、湖熟街道、橫溪街道、麒麟街道
單位：青龍山林場、江寧開發區、江寧濱江開發區、江寧高新技術產業園、麒麟科技創新園（生態科技城）
江小菁

江小菁，香港律師兼親中派政治人物。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。
猶大書

《猶大書》（希臘文：Ιούδα）係《新約聖經》唯一引用舊約次經經文嘅書卷，目的係警告假教師嘅謬理，鼓勵信徒竭力為真道爭辯。

簡介
作者：猶大
日期：67-68年
地點：耶路撒冷
收信人：喺巴勒斯坦地嘅信徒
猶大書寫作嘅目的係要警告嗰啲自稱為信徒嘅假教師，呢卷書嘅內容同彼得後書相似，作者鼓勵讀者繼續為上帝一次過傳授畀信徒嘅信仰爭戰。
猶大王國

猶大王國，又叫南國猶大，係以色列史上其中一個政權，前931年由以色列聯合王國分裂出嚟，領土係原王國嘅南部，首都耶路撒冷，到前586年畀新巴比倫王國滅咗。

國王一覽
羅波安
亞比央
亞撒
約沙法
約蘭
亞哈謝
亞她利雅
約阿施
亞瑪謝
烏西雅
約坦
亞哈斯
希西家
瑪拿西
亞們
約西亞
約哈斯
約雅敬
約雅斤
西底家
呢篇猶大王國係關於國嘅楔位文章，重未寫完嘅。麻煩你幫手充實佢。
猶太人

猶太人（粵拼：jau4 taai3 jan4；希伯來文：יהודים‎，拉丁轉寫、ISO 259-3：Yehudim，音標：[jehuˈdim]；拉丁挪話：Djudios；依地文：ייד‎，拉丁轉寫：Yidn），又叫猶太民族（jau4 taai3 man4 zuk6），係起源自西亞迦南（古代近東）嘅宗教民族，呢個民族有兩層定義：宗敎層面係指信猶太教嘅人，血緣層面指古希伯來人（古以色列人）嘅後裔。呢兩層定義缺一不可，既要有噉嘅血統，同時亦要信教，先可以稱之爲猶太人。據猶太律法《哈拉哈（英文：Halakha）》規定，之爲猶太人，佢嘅阿媽要係猶太人（血統層面），同時佢亦要信猶太教、兼且要經過正統儀式入教（宗敎層面）。

歐洲史
由外族角度，分別猶太人種族原則有兩方面。19世紀中期以前，歐洲國家定義猶太人着眼於宗敎；而近代，話會以血統同DNA方面講。

猶太主義
猶太人嘅民族文化同佢嘅宗敎信仰有密切關係，佢各種族裔、民族特性都同猶太人嘅宗教有關，因此猶太教係凝聚猶太人嘅核心。猶太教唔多歡迎外族入教，入教嘅限制比較多，不過亦有少數外人入教而成爲猶太人。雖然猶太教係猶太人嘅傳統信仰，但佢哋實際上嘅宗教實踐好多樣，從有人嚴格遵守，到有人完全唔實行。

流浪者
猶太人流散以後，喺世界各地形成共同體，成爲有固有宗教同歷史嘅少數派族裔。不過，佢無法分類爲總體共有歷史文化嘅一個民族。從語言方面睇，佢既有人講依地文，亦有人講拉丁挪文。雖然歷史上有猶太人同猶太教徒，現狀係佢超出咗國籍、語言、人種嘅範疇，成爲無法用一個尺度來定義嘅文化群體。
二戰時嘅猶太人屠殺
猶太人喺好多地方經歷畀人打壓同慘殺嘅好長歷史；佢哋嘅人口同居民分佈咁多個世紀以來不斷改變。喺第二次世界大戰之前，世界上嘅猶太人數量最多1670萬人，但後來嘅猶太滅種清洗中，有多達60萬人被有系統噉殘殺。之後，人口逐漸回升。而家多數猶太人聚居喺以色列，用希伯來文多，當中約有540萬人喺以色列（佔總體猶太人40.9%），有530萬人喺美國（佔總體猶太人40.2%），其他散居世界各地，估計全世界大概有1300萬到1400萬（2006年）。到2014年，據北美猶太人數據庫（North America Jewish Data Bank），世界上約有1420萬嘅猶太人，佔世界總人口近0.2%。

名
根據聖經舊約嘅記述，先係先知亞伯拉罕生咗個仔以撒，以撒有個仔叫雅各，雅各同神鬥力扭親腳筋，於是雅各改名做以色列（Yisrael），意思同鬥力有關。以色列生咗十二個仔，後來成爲以色列十二支派，呢十二個仔中有個叫做Yehuda，大衛王、所羅門王都係Yehuda部族嘅。後來十二支派大多消失，慢慢融入Yehuda部族。由於Yehuda嘅希伯來發音中，第二音節嘅「h」出氣比較輕，講得快時會吞音，於是變成「Yeuda」，之後「Y」同「u」合音，慢慢噉部族名變成「Yuda」。「Yuda」就係猶大（Judah）嘅辭源。中文譯成嘅「猶太」就係從「Yuda」來嘅。而古代亦有「尤太」、「藍帽回回」、「斡脫」、「術忽」嘅稱呼。
中文講嘅「猶太人」，希伯來文叫做「Yehudim」，係複數形式。單數形式要分陰陽，猶太男人稱爲「Yehudi」，猶太女人稱爲「Yehudit」，同樣有合音現象。表示男人嘅「Yudi」到希臘文變成「Ἰουδαῖος / Ioudaios」，到拉丁文變成「Judaeus」，再到德文變成「Jude」。呢三種文，「J」嘅讀音等同「Y」，喺早期拉丁字母，J係I嘅變體。後來呢個名固定爲J開頭，字母發音亦變成塞擦音、擦音，好似英文、法文等。
猶大·達太

猶大·達太（粵拼：jau4 daai6 daat6 taai3；希臘文：Ιουδας Θαδδαῖος，拉丁轉寫：Ioudas Thaddaíos；拉丁文：Judas Thaddaeus），又叫猶達·利貝烏（拉丁文：Judas Lebbaeus；俄文：Иуда Леввей，拉丁轉寫：Iuda Levvey），係新約聖經記載嘅耶穌十二使徒之一。猶大係新教譯法，天主教譯爲猶達·達陡（jau4 daat6 daat6 dau2），東正教譯爲儒達（jyu4 daat6；俄文：Иу́да Фадде́й，拉丁轉寫：Iuda Faddey）。作爲基督敎聖人，佢又叫聖猶達、聖達陡、聖猶大、聖達太、聖儒達。有人認爲佢就係耶穌嘅細佬猶大，不過佢唔係出賣耶穌嘅嗰個猶大。
亞美尼亞使徒教會尊榮猶大·達太共巴多羅買做主保聖人。喺羅馬公教，佢係人喺絕望場合同危難環境嘅主保聖人。
喺《馬太福音》《馬可福音》記做「達太」，喺《路加福音》記做「雅各伯嘅仔猶達」，傳統上呢兩個名解釋係同一人物。